Държавен вестник, бр. 21, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  21
1. превозното средство да отговаря на 
приложимите за съответната категория към 
датата на първа регистрация на превозното 
средство технически изисквания, посочени 
в регулаторните актове в приложение № 11, 
част 4 от Наредба № 60 (приложение XI, до­
пълнение 4 от Директива 2007/46/ЕО);
2. превозното средство да бъде оборудвано 
най-малко със:
а) седалки и маса;
б) място за спане, което може да бъде 
образувано от седалките;
в) готварско оборудване;
г) оборудване за съхранение на багаж;
3. оборудването по т. 2 да е надеждно зак­
репено към жилищното помещение; допуска се 
масата да бъде проектирана по такъв начин, 
че да се прибира лесно.
Чл. 16. При изменение в конструкцията на 
превозно средство от категория М1 в превозно 
средство със специално предназначение от 
категория М1 – катафалка, се спазват следните 
изисквания:
1. превозното средство да отговаря на 
приложимите за категорията към датата на 
първа регистрация на превозното средство 
технически изисквания, посочени в регула­
торните актове в приложение № 11, част 1 от 
Наредба № 60 (приложение XI, допълнение 1 
от Директива 2007/46/ЕО);
2. в превозното средство да е монтирана 
неподвижна, плътна и уплътнена напречна 
преградна стена между отделението за водача 
и останалата част на купето;
3. отделението зад водача да е с дължина не 
по-малка от 2,20 m и височина в най-ниската 
точка не по-малка от 0,80 m;
4. в превозното средство да е монтирано 
специално оборудване, отнасящо се към пре­
воза на починали лица.
Чл. 17. (1) При изменение в конструкцията 
на превозно средство от категории М, N или 
О в превозно средство със специално пред­
назначение от категории М, N или О – брони­
рано превозно средство, се спазват следните 
изисквания:
1. превозното средство да отговаря на 
приложимите за съответната категория към 
датата на първа регистрация на превозното 
средство технически изисквания, посочени 
в регулаторните актове в приложение № 11, 
част 2 от Наредба № 60 (приложение XI, до­
пълнение 2 от Директива 2007/46/ЕО);
2. на превозното средство да е монтирана 
противокуршумна броня за защита на пре­
возваните пътници или товари.
(2) Бронираните превозни средства от 
категории M или N за превоз на пари и цен­
ности да отговарят на изискванията на ал. 1, 
т. 1 и чл. 30 от Наредба № I-171 от 2001 г. за 
организацията и контрола по обезпечаването 
на сигурността на банките и небанковите 
финансови институции (обн., ДВ, бр. 70 от 
2001 г.; посл. изм., бр. 68 от 2004 г.).
Чл. 18. На ППС от категории М2, М3, N, 
О3 и О4, на които в резултат на изменение 
в конструкцията се променят координатите 
на центъра на тежестта (монтиране на над­
стройка на ППС, шаси-кабина или на ремарке 
(полуремарке) и др.), се извършва проверка 
на странична устойчивост.
Чл. 19. (1) Дейностите по дооборудване 
на ППС с антиблокираща спирачна система 
(ABS) или забавител на скоростта (ретардер) 
се извършват от:
1. производителя на ППС или от упълно­
мощен негов представител, или
2. производителя на ABS или забавителя 
на скоростта или от упълномощен негов 
представител.
(2) Лицата, извършили дооборудването на 
ППС с ABS или забавител на скоростта, издават 
протокол за монтаж на ABS или забавител 
на скоростта в два екземпляра.
(3) Лицата по ал. 2 създават и поддържат 
база с данни с информация за издадените 
протоколи за монтаж на ABS или забавител 
на скоростта.
Чл. 20. (1) При дооборудване на ППС с 
уредби, които позволяват работата на двига­
теля с втечнен нефтен газ (LPG) или сгъстен 
природен газ (CNG), се спазват изискванията 
на приложение № 1.
(2) Лицата, извършили дооборудването 
на ППС с уредби за LPG или CNG, издават 
протокол за монтиране на уредби за LPG или 
CNG в два екземпляра.
(3) Лицата по ал. 2 създават и поддържат 
база с данни с информация за издадените 
протоколи за монтиране на уредби за LPG 
или CNG.
Чл. 21. При изменение в конструкцията 
на ППС, което не е предназначено за превоз 
на опасни товари в ППС за превоз на опасни 
товари, се спазват изискванията на:
1. Глава 9 от Европейската спогодба за 
международен превоз на опасни товари по 
шосе (обн., ДВ, бр. 73 от 1995 г.; попр., бр. 63 
от 2005 г.) – ADR;
2. Наредба № 79 от 2004 г. за одобряване 
типа на нови моторни превозни средства и 
техните ремаркета, предназначени за превоз 
на опасни товари по пътищата (обн., ДВ, бр. 22 
от 2004 г.; посл. изм., бр. 100 от 2011 г.) – На­
редба № 79.
Чл. 22. (1) При допълнително монтиране 
на устройства за осветяване и светлинна 
сигнализация трябва да бъдат изпълнени 
изискванията на:
1. регулаторен акт, определящ техническите 
изисквания към съответното устройство за 
осветяване и светлинна сигнализация;